Kaupungin sosiaali- ja terveyspalveluita rajataan kuntalaisten suojaamiseksi koronavirustartunnoilta | Jyväskylä.fi
Kaupungin sosiaali- ja terveyspalveluita rajataan kuntalaisten suojaamiseksi koronavirustartunnoilta
Koronaviruksen leviämisen riskin pienentämiseksi ja kuntalaisten suojelemiseksi kaupungin sosiaali- ja terveyspalveluita supistetaan. Pääsääntöisesti kaikki ryhmämuotoiset toiminnot keskeytetään ja erityisesti riskiryhmään kuuluvien ikäihmisten palveluja rajataan niin, että he saavat tarvittavan hoidon, samalla altistuen mahdollisimman vähän tartunnoille.
Ikääntyneiden palvelut, palvelupäällikkö Kirsi Santama,
Psykososiaaliset palvelut, palvelupäällikkö Virve Hongisto,
p. 014 266 1377
Neuvolat, koulu- ja opiskeluterveydenhuolto, palvelupäällikkö Paula Käyhkö,
p. 014 266 2001
Lastensuojelun palvelut, palvelupäällikkö Anne Seppälä
p. 014 266 3347
Aikuissosiaalityö ja kuntouttavat palvelut, palvelupäällikkö Ritva Anttonen,
p. 014 266 3447
Vammaispalvelut, palvelupäällikkö Päivi Junnilainen,
p. 014 266 3636
Avosairaanhoito, palvelujohtaja Hanna Vihavainen,
p. 014 266 7279
Suun terveys, palvelupäällikkö Elina Tuppurainen,
p. 014 266 2268
Kuntoutus ja erikoisvastaanotot, palvelupäällikkö, Kari Mastokangas,
p. 014 266 2333
Pääsääntöisesti kaikki ryhmämuotoiset toiminnot keskeytetään ja erityisesti riskiryhmään kuuluvien ikäihmisten palveluja rajataan niin, että he saavat tarvittavan hoidon, samalla altistuen mahdollisimman vähän tartunnoille.
On ehdottoman tärkeää, ettei palveluihin, esimerkiksi neuvolakäynnille, tulla sairaana. Ei edes lievissä flunssan oireissa. Tullessa ja mennessä on tärkeää pestä kädet huolellisesti. Puhelin- ja etäyhteyspalveluita lisätään kaikissa palveluissa sitä mukaa, kuin se on mahdollista.
Sairaalaan ja muihin terveyspalveluihin saa tulla vain asiakas tai potilas itse. Vain välttämätön saattohenkilö voi tulla mukaan, mutta muuten saattohenkilökunnan, kuten puolison tai sukulaisen on jäätävä tilojen ulkopuolelle.
Lieväoireisen hengitystieinfektion voi sairastaa kotoloissa
Henkilöt, jotka ovat sairastuneet lieväoireiseen hengitystieinfektioon, esimerkiksi nuha, yskä, kurkkukipu, lihassärky tai kuume, voivat jäädä rauhassa kotiin lepäämään.
Jos koet, ettet pärjää kotihoito-ohjein tai sinulle tulee vakavia oireita, kuten hengenahdistusta tai yleistilasi laskee, ota yhteyttä puhelimitse kaupungin terveyspalvelujen neuvontanumeroon 014 266 0133 (ma–pe kello 8–16) ja virka-ajan ulkopuolella keskitettyyn päivystysapunumeroon 116 117. Puhelinyhteydenotto on välttämätön, jotta sairastunut ei levittäisi tautia terveysasemalla tai yhteispäivystyksessä.
Hankasalmen neuvola toimii poikkeuksellisesti Hankasalmen terveysaseman väistötiloissa osoitteessa Hankavedentie 1. Säynätsalon neuvolan palvelut tarjotaan Kyllön neuvolasta 18.3.2020 alkaen toistaiseksi.
Perheneuvolan ja nuorisovastaanoton puhelinpäivystysaikoja laajennetaan. Maanantaista 23.3. alkaen perheneuvolan puhelinpalvelussa palvellaan arkipäivinä kello 9-18 numerossa 014 266 3590.
Hankasalmen kouluterveydenhuollon puhelinpalvelu on avoinna ma-pe klo 12-13 p. 040 047 8461.Terveydenhoitajan kanssa voi sopia tarvittaessa vastaanottoajan.
Uuraisten kouluterveydenhuollon puhelinpalvelu on avoinna ma-pe klo 12-13 p. 050 351 8720. Terveydenhoitajan kanssa voi sopia tarvittaessa vastaanottoajan.
Jyväskylässä vammaispalvelulain mukaisissa vaikeavammaisten kuljetuspalveluissa on pieniä muutoksia poikkeusolojen aikana.
Vaikeavammaisten kuljetuspalveluita eli VPL-kuljetuksia ei yhdistellä koronasta johtuvan poikkeustilan aikana, jotta tartuntoja voidaan välttää. Kuljetuksen voi tilata kyydinvälityskeskuksesta 15 minuuttia ennen lähtö- tai paluuaikaa. Poikkeusolojen vuoksi poiketaan aiemmista määritellyistä tunnin ja puolen tunnin tilausajoista, jotta asiakkaiden asiointi olisi nopeampaa ja he pääsevät nopeammin kotioloihin. Muutoin kuljetukset toimivat normaalisti.